रामलीला में भी घुसा NRC, मनोज तिवारी बोले- ये सब विदेशी घुसपैठिये हैं या...?  
परशुराम-लक्ष्मण संवाद में मनोज तिवारी ने लक्ष्मण को आतंकी कहा
तिवारी ने कहा-डायरेक्टर से बात करके यह शब्द इस्तेमाल किए
कहा- अवैध घुसपैठियों को तो हम चिन्हित करके ही रहेंगे
इस बारे में दिल्ली बीजेपी के अध्यक्ष मनोज तिवारी ने एनडीटीवी इंडिया से कहा 'मैंने अपने डायरेक्टर से बात करके यह शब्द इस्तेमाल किए हैं. मूल बात यह है कि जो देश के लोग हैं उनको देश के किसी भी कोने से बेदखल नहीं किया जा सकता लेकिन जो अवैध घुसपैठिए हैं उन लोगों को तो हम चिन्हित करके ही रहेंगे. ऐसा हमारा सिद्धांत है.'

मनोज तिवारी ने लक्ष्मण को 'आतंकी' कहने पर कहा कि 'मैंने आतंकी शब्द का इस्तेमाल उन राजाओं के लिए किया था जो अत्याचार करते थे. जिस समय की रामायण है उस समय क्षत्रिय जाति नहीं होती थी बल्कि श्रेणी होती थी. परशुराम जी ने क्षत्रियों को नहीं मारा बल्कि उन राजाओं को मारा जो राक्षसी प्रवृत्ति में लिप्त थे, अत्याचार करते थे.'


आम आदमी पार्टी ने इसे बीजेपी की ओछी राजनीति बताया. आम आदमी पार्टी सांसद संजय सिंह ने कहा 'बीजेपी को कम से कम धर्म को अपनी ओछी राजनीति से अलग रखना चाहिए. रही बात एनआरसी की, असम में जाकर पता कीजिए लाखों यूपी-बिहार से गए लोग जो वर्षों से वहां रहकर अपना व्यापार कर रहे थे, अपना जीवन चला रहे थे, एनआरसी के तहत अपने ही देश में उनको विदेशी घोषित कर दिया गया.'